मेरे ख़्याल से यह सो रहा है।
यह दोबारा जाग गया।
यह भी जाग रही है। हैलो, छोटी बच्ची।
-क्या हम इन्हें पकड़ सकते हैं? -प्लीज़?
ज़रूर। बस आराम से पकड़ना।
हैलो।
ये दोनों कितने नन्हे हैं।
एकदम टीनी टाइनी।
पार्क विभाग में एक दोस्त को यह दोनों लेक विलो के पास मिले।
हमारे ख़्याल से क़रीब छह हफ़्ते के हैं। गोद देने के लिए बहुत छोटे हैं।
छह हफ़्ते? तो इन्होंने पूरी तरह दूध पीना नहीं छोड़ा है?
सही कहा, लिज़ी। आमतौर पर मैं तुम्हें इतने छोटे पपीज़ को फॉस्टर करने को नहीं कहती।
-हम करेंगे। -रुको।
इन्हें अगले एक-दो हफ़्तों तक ज़्यादा देखभाल की ज़रूरत पड़ेगी, तब तक ये गोद देने के लिए तैयार हो जाएँगे।
हम करेंगे!
इन्हें दोबारा ताक़त हासिल करने की ज़रूरत है, जिसका मतलब है बोतल से दूध पिलाना
जब तक ये ख़ुद से खाना ना शुरू कर लें।
हर तीन घंटों में पिलाना होगा।
यह थोड़ी… ख़ैर, माता-पिता की ज़िम्मेदारी सिखाएगा।
थोड़ी सिखाए, ज़्यादा सिखाए। सब ठीक है।
मुझे सीखना बहुत पसंद है।
इसे वाक़ई पसंद है।
बढ़िया। तो बात पक्की।
हाँ!
-तुमने सुना, बच्चों? -वाह।
पपी प्लेस
"टीनी" और "टाइनी"
एकदम ठीक तापमान है।
यह लो।
क्या… तुम्हारे पास तुम्हारी अपनी बोतल है, टाइनी।
वह वाली टीनी के लिए है।
और…वे एक जैसी हैं। मैं वादा करता हूँ।
ठीक है।
थोड़ा टीनी के लिए भी छोड़ दो, लालची कुत्ते।
तुम्हें चाहिए? यह लो।
चलो, टीनी। पेट हल्का करने का समय है।
कुत्ता ना होने के बारे में यह एक अच्छी बात है।
मुझे बिल्कुल अच्छा नहीं लगेगा अगर कोई मुझे बताए मुझे कब बाथरूम जाना चाहिए।
ख़ैर, ऐसा तो है नहीं कि ये दोनों भी सुन रहे हैं।
चलो, टीनी। उसे करने दो।
आख़िरकार।
अच्छी बच्ची, टीनी। बहुत बढ़िया।
याद रखना, जब वह पॉटी कर ले, तो उसकी बहुत सराहना करना।
उससे उन आदतों को बढ़ावा मिलता है जो तुम इनमें डालना चाहते हो।
अरे। मैं सोच रहा था डिनर के लिए पिज़्ज़ा ले आऊँ।
बेहतरीन आईडिया है, डैड।
बहुत अच्छे डैड हैं।
पिज़्ज़ा ही मिलेगा। बस मुझे कोई ट्रीट मत देना।
खिलाने का समय है।
हाँ। खिलाने का समय है।
तुम्हारी बारी है।
नहीं। अब तुम्हारी बारी है।
ठीक है।
चलो।
लिज़ी, क्या तुम खाओगी नहीं?
खाऊँगी। लेकिन अगर मैं इसे नीचे रख दूँ, तो यह भी खाना चाहेगी
और इसका अगला खाना एक घंटे बाद मिलेगा।
ख़ैर, तुम्हारा 45 मिनट पहले था।
-मैं इन्हें दोबारा गर्म कर दूँ? -शुक्रिया, मॉम।
यह आमतौर से ज़्यादा मुश्किल है।
पिछले एक हफ़्ता एक साल जितना लंबा लगा।
दो पपी का मतलब है दोगुनी ज़िम्मेदारी।
आप समझ नहीं रहे हैं।
-इन्हें दिन में आठ बार दूध पिलाना। -हर समय इन पर नज़र रखना।
छोटे बच्चों की देखभाल मुश्किल काम है।
चाहे हमने इसे आसान ही क्यों ना दिखाया हो।
अब जब तुम समझ गए हो कि तुम्हारी माँ और मैंने क्या बलिदान दिए हैं,
शायद तुम सुनोगे जब…
क्यों ना थोड़ी देर के लिए तुम संभाल लो?
ठीक है। यहाँ आओ, बच्चे।
हम दो कटोरे रखने की ज़हमत ही क्यों उठाते हैं?
उन्हें अब और दूध की ज़रूरत नहीं है। अब वे ठोस आहार खा रहे हैं।
जानता हूँ।
मैं हॉट चॉकलेट बना रहा हूँ।
हम दोनों के लिए।
-वे जल्द ही सो जाएँगे। -हाँ।
मुझे इन पर गर्व है।
-ख़ैर… -जानती हूँ, जान। सारा श्रेय तुम्हारा ही है।
तुमने उनकी अच्छी परवरिश की है।
तुम्हारा चुटकुला तुम्हारे ऊपर ही मार दिया।
टीनी का उतना वज़न बढ़ गया जितने की मैं आशा कर रही थी।
टाइनी का भी बढ़ा है, लेकिन टीनी का वज़न ज़रा सा और ज़्यादा बढ़ा है।
और इनके हाथ-पैरों की हरकतें वाक़ई बेहतर हो गई हैं।
इन्हें एक-दूसरे के साथ खेलना बहुत पसंद है।
इन्हें सब कुछ एक साथ करना बहुत पसंद है।
ख़ैर, ये एक बेहतरीन टीम हैं। तुम दोनों की तरह।
दरअसल, तुम सबकी तरह।
क्या ये गोद दिए जाने के लिए तैयार हैं?
बिल्कुल।
मुझे यक़ीन है इन दोनों को विदा करना कुछ ज़्यादा मुश्किल होगा।
बहुत मुश्किल।
मुझे लगता है जैसे इनके साथ हमारा कोई ख़ास नाता है।
मुझे भी।
-बिल्कुल सही। -मुझे भी।
ख़ैर, चाहे यह कितना भी मुश्किल हो, यह फॉस्टरिंग का हिस्सा है।
तो फिर, परसों केयरिंग पॉज़ ने एक गोद लेने के मेले का आयोजन किया है,
तो यह एकदम सही समय है।
बेहतरीन काम, दिग्गजों।
-हम आपको बाहर छोड़ आते हैं। -ठीक है, शुक्रिया।
अलविदा, डॉ. ऐबी।
टीनी और टाइनी को भी एक-दूसरे की बहुत याद आएगी।
-क्या मतलब है तुम्हारा? -ख़ैर, पता है, जब ये गोद चले जाएँगे।
लेकिन अगर हम सुनिश्चित करें कि ये एक ही घर में जाएँ?
चार्ल्स, दो कुत्तों को गोद देना और भी ज़्यादा मुश्किल होगा।
मेरे ख़्याल से यह आसान होगा।
इन्हें देखो ज़रा।
हम इन्हें अलग नहीं कर सकते।
ये एक टीम हैं। हमारी तरह।
ये वाक़ई एक-दूसरे से बहुत प्यार करते हैं।
और इसीलिए हमारी टीम को सुनिश्चित करना होगा कि इनकी टीम साथ रहे।
ख़ैर, दुनिया में एक पपी से बेहतर एक ही चीज़ होती है।
दो पपी।
एडॉप्शन डे! एक प्यारा साथी अपने घर ले जाइए!
-तुम्हें लगता है इन्हें पता है कि क्या हो रहा है? -मुझे नहीं लगता इन्हें कोई परवाह है।
जब तक ये दोनों साथ हैं।
कोई ना कोई इन दोनों को ले जाएगा।
यहाँ बहुत सारे लोग हैं, लिज़ी।
मुझे कोई चिंता नहीं हो रही है।
-इस छोटे वाले को देखो। कितना प्यारा है! -तुम दूसरे वाले की भावनाओं को ठेस पहुँचा दोगे।
ये दोनों बहुत प्यारे हैं।
-पता नहीं मैं कैसे चुन पाऊँगा। -ख़ैर, भाग्यवश, आपको चुनने की ज़रूरत नहीं है।
क्योंकि आज एक पर एक मुफ़्त है।
दो पपी?
एक पपी लेना ही बहुत बड़ी ज़िमेदारी है, ख़ासतौर से जब तुम्हारी माँ आई हुई हों।
बारबरा को सारा ध्यान ख़ुद पर चाहिए होता है।
ख़ैर, माफ़ कीजिए। या तो दोनों हैं या एक भी नहीं।
ये एक जोड़ी हैं।
-चार्ल्स। -क्या?
हमारे लिए संभव नहीं होगा।
-शुभकामनाएँ। -रुकिए।
आप अपनी संपर्क जानकारी यहाँ लिख दीजिए। अगर कुछ संभव हुआ।
प्लीज़। अगर तुम इन्हें अलग करने का फ़ैसला लो…
ऐसा नहीं होगा।
अरे। तो मैं सोच रही थी…
मैं जानता हूँ तुम क्या कहने वाली हो, और इसका जवाब ना है।
तुम अकेले ना नहीं कह सकते हो। हम एक टीम हैं, याद है?
ठीक है।
-हमें अपनी रणनीति बदलनी होगी। -नहीं।
चार्ल्स! इसके बारे में सोचो।
बहुत लोगों को टीनी या टाइनी चाहिए थे। किसी को दोनों नहीं चाहिए थे।
और भी पालतू जानवरों के एडॉप्शन होने वाले हैं। दो हफ़्तों में एक होने वाला है।
पपी जल्दी गोद ले लिए जाते हैं जब वे छोटे होते हैं।
-हम जितना इंतज़ार करेंगे… -बिल्कुल नहीं! हमने तय किया था!
अरे, अरे। यहाँ क्या हो रहा है?
डैड, चार्ल्स तथ्यों को नहीं सुन रहा है।
लिज़ी ग़लत बात कर रही है!
ठीक है। अरे। बस हो गया।
अगर तुमने पारिवारिक बैठक की इतनी ज़रूरत थी, तो बस पूछ सकते थे।
चलो चलें।
तुम दोनों के बीच जो कुछ भी हो रहा है, चलो उसके बारे में बात करें।
क्या फ़ायदा है?
बात यह है कि इस परिवार में हम बातचीत करते हैं।
और तुम प्रक्रिया जानते हो। फ़ायदेमंद बातचीत को इनाम मिलता है।
-कौन शुरू करना चाहता है? -लिज़ी हमेशा हार मान लेती है।
ठीक है, हम सब जानते हैं यह सच नहीं है।
यह टीनी और टाइनी को साथ रखने के हमारे वादे से पीछे हट गई।
मैं उनके लिए अच्छे से अच्छा करने की कोशिश कर रही हूँ, और चार्ल्स दुराग्रही बना हुआ है।
यह हमेशा मुझे उलझन में डालने के लिए बड़े शब्दों का इस्तेमाल करती है।
-इसका मतलब है अड़ियल। -तो बस अड़ियल कहो।
मेरे ख़्याल से हम ग़लत दिशा में जा रहे हैं।
झगड़ा सुलझाने के लिए सबसे ज़रूरी चीज़ क्या है?
-बात सुनना। -सही कहा।
और क्या हम हमला करने की बजाय "मुझे लगता है" वाले कथनों का इस्तेमाल कर सकते हैं?
ठीक है।
मुझे लगता है कि सबसे ज़रूरी बात यह है कि टीनी और टाइनी, दोनों को एक प्यार भरा घर मिल जाए।
और मुझे लगता है कि यह ज़्यादा आसान होगा अगर उन्हें अलग-अलग गोद दिया जाए।
और आख़िर में मुझे लगता है
कि कभी-कभी एक साथ पैदा हुए पपी एक-दूसरे से बहुत ज़्यादा जुड़ जाते हैं
और अपने मालिक से उतना नहीं जुड़ते, जिसके कारण रवैये से जुड़ी दिक्क़तें आ सकती हैं।
मुझे यह आख़िरी वाला इसलिए लगता है क्योंकि मैंने अभी इसके बारे में पढ़ा है।
-क्या तुमने लिज़ी की बात सुनी? -लेकिन वे भाई-बहन हैं।
और मुझे लगता है वे हमारे पास किसी वजह से आए हैं।
ताकि वे कभी अलग ना हों।
ठीक जैसे मैं चाहूँगा कि लिज़ी और मैं कभी अलग ना हों।
चार्ल्स, मुझे माफ़ कर दो।
कोई बात नहीं।
मतलब, तुम टीनी और टाइनी के बारे में सही हो। हमेशा की तरह।
शायद हम कोई और हल निकाल सकते हैं।
कुछ ऐसा जिसके बारे में हमने अभी तक सोचा नहीं है।
मैं जाकर मिल्कशेक ले आता हूँ।
कैसा रहेगा अगर हम टीनी और टाइनी को अलग-अलग घरों में दें…
-क्य… -…लेकिन हम मालिकों से मनवा लें
कि वे खेलने के लिए मिलते रहेंगे?
चार्ल्स?
मुझे लगता है कि लिज़ी जीनियस है।
तुम दोनों इसके हक़दार हो।
-कोई बात नहीं। यह मैं ले लेती हूँ। -मॉम!
क्या? मेरे ख़्याल से मैं एक घूँट की हक़दार हूँ।
यह बढ़िया है।
-नहीं। -मॉम!
ठीक है। मैंने एडॉप्शन वाले लोगों की सूची देख ली है।
इसमें रिटायर्ड डेंटिस्ट, सुज़ैन है, और वह गर्भवती महिला, एवा है।
वे क़रीब छह किलोमीटर दूर रहते हैं, जो बहुत पास नहीं है,
लेकिन उनके बीच कहीं एक कुत्तों का पार्क है।
-और फिर जेनी है, वह योग टीचर। -लिज़ी?
-वह मिडिलटन में नहीं रहती… -लिज़ी!
…लेकिन वह लोगों के घरों में सिखाती है, तो उसे गाड़ी चलाने में कोई दिक़्क़त नहीं है।
लिज़ी!
-क्या? -ड्वेन और ग्रेग।
वे दोनों बच्चे हैं।
और एक ही गली में रहते हैं।
वे एक गली में ही नहीं रहते, बल्कि वे एक-दूसरे के बगल में रहते हैं।
तुमने सुना, टीनी? हमने तुम्हारे लिए एकदम परफ़ेक्ट घर ढूँढ लिया।
तुम हमारी तरह रहोगे।
अलग-अलग बेडरूम, लेकिन तुम एक-दूसरे से रोज़ मिलोगे।
मुझे माफ़ करना मैं दुरा… जो भी बना हुआ था।
माफ़ी मत माँगो।
अगर तुम विरोध नहीं करते,
तो हम कभी यह समाधान नहीं निकाल पाते।
और मुझे लगता है तुम सही हो।
टीनी और टाइनी वाक़ई किसी वजह से हमारे पास आए थे।
मुझे लगता है टाइनी को तुम याद हो।
मुझे भी ऐसा ही लगता है।
यह मुझे गुदगुदी कर रहा है।
इसे इनाम देने की कोशिश करो।
ठीक है।
आओ, टीनी। आओ।
बढ़िया। और ध्यान रखना कि इसकी सराहना करो।
शाबाश, टीनी। शाबाश!
कितना अच्छा बच्चा है।
ट्रीट खाओ।
तो, तुम्हारे माता-पिता को कोई ऐतराज़ नहीं है?
और तुम्हारा घर सुरक्षित लगता है।
और तुम्हारा बैकयार्ड बहुत अच्छा है।
इसके दौड़ने के लिए बहुत जगह है। बस एक शर्त है।
बस एक।
-कुछ भी। -कुछ भी।
मुझे यक़ीन है तुम्हें याद होगा टाइनी की टीनी नाम की एक बहन है।
तुम्हें बस वादा करना होगा कि टीनी…
…और टाइनी को नियमित रूप से साथ में खेलने दोगे।
यह सुनने में मज़ेदार है।
खेलना किसे अच्छा नहीं लगता?
और सबसे अच्छी बात यह है।
-खेलना होगा… -…तुम्हारे पड़ोसी के साथ।
-ग्रेग के साथ? -ड्वेन के साथ? बिल्कुल नहीं।
मैं ग्रेग से बात नहीं करने वाला।
क्यों नहीं?
उससे पूछो।
उसे पता है क्यों।
मुझे बहुत अफ़सोस है।
गोद लेने के लिए टीनी का खेलना ज़रूरी है।
मैं तुम्हें टाइनी को गोद नहीं लेने दे सकता।
मुझे माफ़ करना।
पता है इसकी सबसे बुरी बात क्या है?
सब कुछ? हमारी पूरी योजना बर्बाद हो गई।
सच है, लेकिन मैं कहने वाली थी कि टीनी को ड्वेन पसंद आया था।
टाइनी और ग्रेग के साथ भी यही था। मैं बहुत नाराज़ हूँ कि अपनी उम्मीदें बढ़ा लीं।
हम दोनों ने कीं।
लेकिन कोई बात नहीं। मुझे यक़ीन है हम कोई हल निकाल लेंगे।
ठीक है। चलो वापस सूची पर जाएँ।
शायद योग वाली महिला की कोई दोस्त हो।
तुमसे मिलने कोई आया है।
हैलो, ड्वेन। तुम यहाँ क्या कर रहे हो?
मेरी मॉम मुझे यहाँ लाईं। वह बाहर कार में इंतज़ार कर रही हैं।
मैं बस तुम्हें दोबारा बताना चाहता था कि मैं वाक़ई टीनी को रखना चाहता हूँ।
मैं उसका बहुत अच्छा ख़्याल रखूँगा। वादा करता हूँ।
ड्वेन, बात वह नहीं है। बात यह है कि टीनी…
देखो। मैंने कल रात कुत्तों की ट्रेनिंग की यह पूरी किताब पढ़ी।
क्या तुम्हें पता है कुत्तों को काम करना अच्छा लगता है?
उन्हें वाक़ई पसंद है।
मैंने यह ट्रेनिंग क्लिकर और ट्रीट के लिए यह थैला भी खरीदा।
तुम वाक़ई गंभीर हो।
मैं वाक़ई उसे लेना चाहता हूँ।
खेलने के बारे में क्या?
हाँ। तुम्हारे और ग्रेग के बीच हुआ क्या?
ख़ैर, हम हमेशा साथ में खेलते थे।
फिर उसने मुझे उबाऊ कहा और कहा कि वह मेरा दोस्त नहीं रहना चाहता।
और बस यही था।
क्या मतलब है तुम्हारा? तुम लोगों ने कभी इस बारे में बात नहीं की?
क्या फ़ायदा है?
मैं संभाल लूँगा।
तो, कैसा रहेगा तुम मुझे वह किताब दिखाओ?
मुझे बहुत ख़ुशी है कि तुमने फ़ोन किया। मैं टाइनी के बारे में सोचता रहता हूँ।
मेरे माता-पिता ने यह भी कहा कि वह मेरे पलंग पर सो सकता है।
-क्या तुमने अपना मन बदल दिया? -अभी नहीं।
मुझे तुमसे कुछ पूछना है।
तुम ड्वेन से इतना नाराज़ क्यों हो?
वह अजीब था।
हम हमेशा बस में साथ बैठते थे।
फिर एक दिन मैं चढ़ा, और वह एक लड़के, ज़ैक के साथ बैठा हुआ था।
मैंने बस तभी बाल कटवाए थे और वे मेरे ऊपर हँस रहे थे।
वे रुक ही नहीं रहे थे।
लेकिन उससे पहले तुम अच्छे दोस्त थे। तुमने कभी उसके बारे में बात नहीं की?
मुझे पता नहीं।
ठीक है। तुम अभी क्या कर रहे हो?
एक बार हमने पग्सली नाम के कुत्ते को फॉस्टर किया था और बिल्कुल इस कुत्ते जैसा दिखता था।
-तुम बहुत भाग्यशाली हो कि फॉस्टर कर पाती… -टाइनी कहाँ है? मैं रुक नहीं पा रहा…
-यह यहाँ क्या कर रहा है? -जो तुम कर रहे हो।
तुमने मुझे नहीं बताया कि यह यहाँ आ रहा है।
ख़ैर, तुमने पूछा नहीं।
-साथ ही, तुम्हें इसके बारे में बात करनी है। -बात करने को कुछ नहीं है।
हम अब दोस्त नहीं हैं।
और हमारे बीच कोई समानताएँ नहीं हैं।
तुम दोनों को पपी पसंद हैं।
मिल्कशेक के बारे में क्या ख़्याल है?
इसमें कितना समय लगेगा? मेरे डैड इंतज़ार कर रहे हैं।
वह तुम्हारे ऊपर है।
इसके नियम यह हैं।
यह बातचीत है, बहस नहीं है।
सुनने पर ध्यान देना।
-और सिर्फ़ "मुझे लगता है" वाले कथनों का इस्तेमाल करना। -वाक़ई?
तुम जानती हो ना कि तुम हमारी उम्र की हो?
ठीक है। यह बकवास है।
यह बकवास नहीं है।
तुम दोनों को टीनी और टाइनी चाहिए या नहीं? तुम्हारी इच्छा है।
कौन शुरू करना चाहता है?
इसने मेरी भावनाओं को ठेस पहुँचाई।
अच्छी शुरुआत है।
लेकिन "मुझे लगता है" वाले कथनों का इस्तेमाल करो।
मतलब, जारी रखो।
ग्रेग ने कहा मैं उबाऊ हूँ और वह अब मेरे साथ खेलना नहीं चाहता।
क्या? मैंने कभी नहीं कहा तुम उबाऊ हो।
मैंने कहा कि स्टॉप-मोशन टैग उबाऊ था।
स्टॉप-मोशन टैग क्या है?
एक खेल जो हमने पहली क्लास में बनाया था।
वह मज़ेदार है, लेकिन मैं नियम बदलना चाहता था और यह नहीं चाहता था।
वह एक ही खेल बार-बार होता था और मैंने उसे उबाऊ कहा था।
तुम्हें नहीं।
मुझे माफ़ कर दो।
माफ़ कर दूँ मेरे ऊपर हँसने के लिए और सबके सामने मुझे शर्मिंदा करने के लिए?
क्या?
बस में, जब तुम ज़ैक के साथ बैठे थे और मेरे बालों पर हँसे थे।
हम तुम्हारे ऊपर नहीं हँस रहे थे।
जब मैं बस में चढ़ा, ज़ैक ने मुझे बुलाया
क्योंकि उसकी शर्ट उसकी चेन में फँस गई थी और वह उठ नहीं पा रहा था।
वह इतना मज़ेदार था।
क्या यह वाक़ई सच है?
मैं तुम्हारे बालों का मज़ाक क्यों बनाऊँगा?
यह बस बाल हैं।
ऐसा लगता है यहाँ तरक्की हुई है, है ना?
मेरे लिए हुई है।
मेरे लिए भी।
तुम दोनों इसके हक़दार हो।
अब तुम लोगों की बारी है!
तुम दोनों खेलने के समय को लेकर वाक़ई गंभीर हो।
हमने टैग खेलने का नया तरीका ढूँढ लिया।
पपीज़ को इस्तेमाल कर रहे हैं।
बिल्कुल उबाऊ नहीं है।
तुम लोगों की बारी!
देखो ग्रेग की मॉम ने क्या बनाया।
अब टीनी और टाइनी जब चाहें तब खेल सकते हैं।
उसे पकड़ो, टाइनी। उसे पकड़ लो।
हमारे बड़े होने के बाद,
शायद हम भी एक-दूसरे के बगल में घर ले सकते हैं जिनके बीच एक दरवाज़ा हो।
हाँ। बस मेरी तरफ़ ताला होना चाहिए।
जो भी हो।
टैग, तुम्हारी बारी!
चार्ल्स, मैं तुम्हारे साथ टैग खेलने के लिए बड़ी हो चुकी हूँ।
तुम्हारा मतलब बहुत धीमी हो?
तुम्हें अभी पता चलने वाला है।
एलेन माइल्स की स्कॉलैस्टिक पुस्तक श्रृंखला पपी प्लेस पर आधारित
उप-शीर्षक अनुवादक: मीनू